Stonewall (organizaĵo)

Stonewall estas unu el la plej konataj kaj plej gravaj organizaĵoj laborantaj por GLAT- rajtoj en Britio, bazita en Londono.  La organizaĵo estis nomita laŭ la Stonewall Inn (Novjorko, Usono), kie okazis kolizioj inter polico kaj samseksemuloj (Ribelo de Stonewall) en 1969. Ĝi estas la plej granda organizaĵo por GLAT-rajtoj en Eŭropo. 

La organizaĵo estis fondita en 1989 de GLAT-aktivuloj en la Laborista Partio, kiuj celvarbis por la nuligo de Artikolo 28. Famuloj kiel Siro Ian McKellen, Michael Cashman kaj Duncan Campbell estis inter ĝiaj fondintoj.  De 1992 ĝis 2002, Angela Mason gvidis la organizaĵon, kiu ricevis la Ordenon de la Brita Imperio pro sia laboro. Stonewall estis gvidata de Ruth Hunt ĝis 2019. Ekde tiam, Nancy Kelley estas prezidanto. La organizaĵo havas oficejojn en Londono, Edinburgo kaj Glasgovo en Skotlando, kaj Kardifo kaj Bangor en Kimrio. 

Stonewall subtenis diversajn jurajn procedojn:

 Adoleskanto Chris Morris, kiu sukcese defiis diversajn leĝojn pri la aĝo de konsento. 
 Duncan Lustig-Prean, Jeanette Smith, Graham Grady, John Becket, kiuj batalis por la akcepto de samseksemaj soldatoj en la britan militistaron.
 Lisa Grant, kiu batalis por egala salajro kaj rekompenco kontraŭ sia dunganto South West Trains. 

De kiam Tony Blair (Laborista Partio) ekregis, la organizaĵo povis subteni kaj celvarbi por pluraj sukcesaj leĝdonaj iniciatoj:

 la nuligo de Artikolo 28 (2003) 
 la rekono de kontraŭsamseksemaj rasismokrimoj (2003)
 la enkonduko de registritaj partnerecoj (2004)
 la enkonduko de kontraŭdiskriminacia leĝo en laborjuro kaj civila juro (2006)

Krome, Stonewall kunlaboras kun ĉirkaŭ 300 el la plej grandaj dungantoj de Britio (inkluzive de IBM, Credit Suisse, kaj la Reĝa Mararmeo), ofertante konsilojn kaj subtenon al iliaj gejaj kaj lesbaj dungitoj. En 2005, Stonewall lanĉis la kampanjon Edukado por Ĉiuj, kune kun 70 aliaj organizaĵoj, por kontraŭbatali homofoban mistraktaton en britaj lernejoj.

 Referencoj 

 Vidu ankaŭ 

 LGBTaj rajtoj en Britio
 Listo de LGBTaj rajtoj organizaĵoj
 Seksa orientiĝo kaj armea servo
 Stonewall tumultoj
 Stonewall Premioj

 Eksteraj ligiloj 

 Stonewall oficiala retejo
 la fidkomisuloj de Stonewall
 Stonewall Kimrio
 Stonewall Skotlando
 Juna Stonewall oficiala retejo
 Stonewall direktoroj

Kategorio:Organizaĵoj fonditaj en 1989
Kategorio:GLAT-organizoj